ddrg/super_eurlex huggingface dataset:
Úradný vestník L 191 , 31/07/1993 S. 0075 - 0075

Fínske špeciálne vydanie: Kapitola 12 Zväzok 2 S. 0167

Švédske špeciálne vydanie: Kapitola 12 Zväzok 2 S. 0167



Nariadenie Komisie (Euratom) č. 2130/93 z 27. júla 1993, ktorým sa mení a dopĺňa nariadenie (Euratom) č. 3227/76 o uplatňovaní ustanovení o ochranných opatreniach Euratomu KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva pre atómovú energiu, najmä na jej článok 79, so zreteľom na schválenie Rady, keďže nariadenie Komisie (Euratom) č. 3227/76 [1] definuje povahu a rozsah požiadaviek uvedených v článku 79 zmluvy; keďže nariadenie (Euratom) č. 3227/76 žiada, aby osoby a spoločnosti oznamovali Komisii technické a operačné informácie a údaje; keďže s cieľom podporiť Medzinárodnú agentúru pre atómovú energiu (MAAE) pri posilňovaní medzinárodných ochranných opatrení je žiaduce umožniť Komisii, aby mohla doručiť určité ochranné údaje a informácie Medzinárodnej agentúre pre atómovú energiu; keďže pokiaľ ide o základné technické vlastnosti nových zariadení, je vhodné, v záujme ich včasného doručenia Medzinárodnej agentúre pre atómovú energiu, predĺžiť dobu, v priebehu ktorej majú byť ohlásené Komisii, PRIJALA TOTO NARIADENIE: Článok 1 Nariadenie (Euratom) č. 3227/76 sa týmto mení a dopĺňa takto: 1. druhý odsek článku 2 sa nahrádza týmto: "Základné technické údaje nových zariadení sa podľa článku 1 podajú najmenej 200 dní pred tým, ako sa má uskutočniť prvá dodávka jadrového materiálu. Ďalej pre nové zariadenia, ktoré majú zásoby alebo ročný obeh jadrového materiálu podľa toho, čo je vyššie, presahujúce jeden účinný kilogram, sa musí ohlásiť vlastník, prevádzkovateľ, účel, umiestnenie, typ, kapacita a očakávaný dátum uvedenia do prevádzky aspoň 200 dní pred začatím výstavby"; 2. "POSKYTOVANIE INFORMÁCIÍ A ÚDAJOV Článok 34a Komisia môže Medzinárodnej agentúre pre atómovú energiu doručiť informácie a údaje získané podľa tohto nariadenia." Článok 2 Toto nariadenie nadobúda účinnosť 15 dní po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 27. júla 1993 Za Komisiu Abel Matutes člen Komisie [1] Ú. v. ES L 363, 31.12.1976, s. 1. Nariadenie naposledy zmenené a doplnené nariadením (Euratom) č. 220/90 (Ú. v. ES L 22, 27.1.1990, s. 56). --------------------------------------------------
Úradný vestník L 285 , 20/11/1993 S. 0009 - 0009

Fínske špeciálne vydanie: Kapitola 3 Zväzok 53 S. 0180

Švédske špeciálne vydanie: Kapitola 3 Zväzok 53 S. 0180



Nariadenie Rady (ES) č. 3179/93 zo 16. novembra 1993, ktorým sa mení a dopĺňa nariadenie č. 136/66/EHS o vytvorení spoločnej organizácie trhu s olejmi a tukmi RADA EURÓPSKEJ ÚNIE, so zreteľom na Zmluvu o založení Európskeho spoločenstva a najmä na jej článok 43, so zreteľom na návrh Komisie [1], so zreteľom na stanovisko Európskeho parlamentu [2], keďže na základe článku 12 nariadenia č. 136/66/EHS Rady [3] je nakupovanie olivového oleja obmedzené na posledné štyri mesiace hospodárskeho roku; keďže skúsenosti preukázali, že určité trhy spoločenstva sa môžu nachádzať v kritickom stave pred začatím intervencie; keďže na prekonanie takýchto ťažkostí by sa mali prijať predpisy o rozhodovaní na úrovni spoločenstva týkajúce sa intervenčných opatrení, vhodných pre takéto okolnosti, PRIJALA TOTO NARIADENIE: Článok 1 Týmto sa k nariadeniu č. 136/66/EHS pridáva nasledujúci článok. "Článok 12a 1. V prípade, že trh v určitých regiónoch spoločenstva je pred začatím intervencie podľa článku 12 závažne narušený, je možné rozhodnúť o osobitných intervenčných opatreniach. 2. O charaktere a uplatňovaní osobitných opatrení uvedených v odseku 1, ako aj o podmienkach a postupoch predaja alebo opatreniach prijatých vzhľadom na každé iné použitie výrobku, ktorý je predmetom týchto opatrení, sa rozhodne v súlade s postupom uvedeným v článku 38." Článok 2 Toto nariadenie nadobúda účinnosť tretí deň po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 16. novembra 1993 Za Radu predseda A. Bourgeois [1] Ú. v. ES C 259, 23.9.1993, s. 1. [2] Stanovisko dodané 29. októbra 1993 (ešte nebolo uverejnené v úradnom vestníku). [3] Ú. v. ES 172, 30.9.1966, s. 3025/66. Nariadenie bolo naposledy zmenené a doplnené nariadením (EHS) č. 2046/92 (Ú. v. ES L 215, 30.7.1992, s. 1). --------------------------------------------------
Úradný vestník L 299 , 04/12/1993 S. 0001 - 0001

Fínske špeciálne vydanie: Kapitola 4 Zväzok 5 S. 0136

Švédske špeciálne vydanie: Kapitola 4 Zväzok 5 S. 0136



Nariadenie Rady (ES) č. 3329/93 z 29. novembra 1993 o uzavretí Dohody o rybárstve medzi Európskym hospodárskym spoločenstvom a vládou Dominického spoločenstva RADA EURÓPSKEJ ÚNIE, so zreteľom na Zmluvu o založení Európskeho spoločenstva, najmä na jej článok 43, so zreteľom na návrh Komisie, so zreteľom na stanovisko Európskeho parlamentu [1], keďže spoločenstvo a Dominika rokovali a parafovali dohodu o rybárstve, ktorá na recipročnom základe zaručuje možnosti rybolovu pre rybárov spoločenstva vo vodách, ktoré spadajú pod zvrchovanosť alebo jurisdikciu Dominického spoločenstva, ako aj pre rybárov z Dominiky v rybárskej zóne spoločenstva pred pobrežím francúzskych departementov Guadeloupe a Martinique; keďže je v záujme spoločenstva schváliť túto dohodu, PRIJALA TOTO NARIADENIE: Článok 1 Dohoda o rybárstve medzi Európskym hospodárskym spoločenstvom a vládou Dominického spoločenstva sa týmto schvaľuje v mene spoločenstva. Text dohody je pripojený k tomuto nariadeniu. Článok 2 Predseda Rady sa týmto oprávňuje predložiť oznámenie stanovené v článku 14 dohody a určiť osobu splnomocnenú na podpísanie dohody tak, aby zaväzovala spoločenstvo. Článok 3 Toto nariadenie nadobúda účinnosť tretí deň od jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 29. novembra 1993 Za Radu predseda G. Coëme [1] Stanovisko doručené 17. novembra 1993 (zatiaľ neuverejnené v úradnom vestníku). --------------------------------------------------
Úradný vestník L 332 , 31/12/1993 S. 0010 - 0010

Fínske špeciálne vydanie: Kapitola 1 Zväzok 3 S. 0081

Švédske špeciálne vydanie: Kapitola 1 Zväzok 3 S. 0081



Nariadenie Rady (Euratom, ESUO, ES) č. 3606/93 z 22. novembra 1993, ktorým sa mení a dopĺňa nariadenie Rady (EHS, Euratom, ESUO) č. 260/68, ktorým sa určujú podmienky a postup uplatňovania dane v prospech Európskych spoločenstiev RADA EURÓPSKEJ ÚNIE, so zreteľom na Zmluvu o vytvorení spoločnej Rady a spoločnej Komisie Európskych spoločenstiev, so zreteľom na Protokol o výsadách a imunitách Európskych spoločenstiev, najmä na jeho články 13 a 23, so zreteľom na návrh Komisie [1], so zreteľom na stanovisko Európskeho parlamentu [2], keďže je potrebné rozšíriť uplatňovanie dane v prospech Európskych spoločenstiev za podmienok a v súlade s postupom stanoveným v nariadení (EHS, Euratom, ESUO) č. 260/68 [3] na platy, príspevky a dôchodky predsedu a členov Rady Európskeho menového inštitútu a zamestnancov tohto inštitútu, PRIJALA TOTO NARIADENIE: Článok 1 "Článok 12a Toto nariadenie sa vzťahuje na predsedu Európskeho menového inštitútu, všetkých ostatných členov rady inštitútu, členov jeho personálu a poberateľov dôchodkov vyplácaných inštitútom, ktorí spadajú do kategórií stanovených radou podľa prvého odseku článku 16 protokolu o výsadách a imunitách s ohľadom na platy, príspevky a dôchodky a na invalidné, starobné a vdovské dôchodky vyplácané inštitútom." Článok 2 Toto nariadenie nadobúda účinnosť deň po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 22. novembra 1993 Za Radu predseda Ph. Maystadt [1] Ú. v. ES C 324, 1.12.1993, s. 13. [2] Ú. v. ES C 329, 6.12.1993. [3] Ú. v. L 56, 4.3.1968, s. 8. Nariadenie naposledy zmenené a doplnené nariadením (EHS, Euratom, ESUO) č. 3761/92 (Ú. v. ES L 383, 29.12.1992, s. 1). --------------------------------------------------
Úradný vestník L 087 , 07/04/1993 S. 0006 - 0006



Nariadenie Komisie (EHS) č. 826/93 zo 6. apríla 1993, ktoré mení a dopĺňa nariadenie (EHS) č. 183/93, ktoré mení a dopĺňa nariadenie (EHS) č. 2568/91 o vlastnostiach olivového oleja a olivového oleja zo zvyškov a o príslušných metódach analýzy KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady 136/66/EHS z 22. septembra 1966 o vytvorení spoločnej organizácie trhu s olejmi a tukmi [1], naposledy zmenené a doplnené nariadením (EHS) č. 2046/92 [2], a najmä na jeho článok 35a, keďže nariadenie Komisie (EHS) č. 183/93 [3] mení a dopĺňa prílohu IV nariadenia Komisie (EHS) č. 2568/91 [4] zavedením metódy stanovenia obsahu vosku; keďže podľa článku 2 nariadenia (EHS) č. 183/93 sa príslušná metóda mala uplatňovať od 1. júla 1993; keďže však prostriedky potrebné na uplatňovanie metódy stanovenia obsahu vosku budú k dispozícií skôr; keďže preto, dátum uplatňovania metódy by mal byť predložený; keďže preto nariadenie (EHS) č. 183/93 by malo byť zmenené a doplnené; keďže opatrenia ustanovené v tomto nariadení sú v súlade so stanoviskom Riadiaceho výboru pre oleje a tuky, PRIJALA TOTO NARIADENIE: Článok 1 Dátum 1. júl 1993 uvedený v odseku 2 článku 2 nariadenia (EHS) č. 183/93 sa týmto nahrádza za 1. máj 1993. Článok 2 Toto nariadenie nadobudne účinnosť 3. deň po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 6. apríla 1993 Za Komisiu René Steichen člen Komisie [1] Ú. v. ES 172, 30.9.1966, s. 3025/66. [2] Ú. v. ES L 215, 30.7.1992, s. 1. [3] Ú. v. ES L 22, 30.1.1993, s. 58. [4] Ú. v. ES L 248, 5.9.1991, s. 1. --------------------------------------------------
Úradný vestník L 273 , 05/11/1993 S. 0006 - 0006

Fínske špeciálne vydanie: Kapitola 3 Zväzok 53 S. 0134

Švédske špeciálne vydanie: Kapitola 3 Zväzok 53 S. 0134



Nariadenie Komisie (ES) č. 3048/93 zo 4. novembra 1993, ktorým sa mení nariadenie (EHS) č. 675/88, ktorým sa stanovujú podrobné pravidlá poskytovania podpôr pri produkcii určitých odrôd ryže KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 1418/76 zo dňa 21. júna 1976 o spoločnej organizácii trhu s ryžou [1], ktoré bolo naposledy zmenené a doplnené nariadením (EHS) č. 1544/93 [2], a najmä na jeho článok 8a ods. 5, keďže nariadenie (EHS) č. 675/88 [3] stanovilo podrobné pravidlá poskytovania podpory pri produkcii určitých druhov ryže; keďže na to, aby sa zabezpečilo, že systém podpory účinne pôsobí, treba stanoviť kontrolné postupy, ktoré zaručia, že pomoc sa poskytuje iba vhodným oblastiam a produktom; keďže strata nároku na podporu pri plochách, pri ktorých bolo uvedené nepravdivé vyhlásenie, je pre žiadateľa tvrdou sankciou; keďže nariadenie (EHS) č. 675/88 by sa malo z tohto dôvodu zmeniť; keďže zmenené pravidlá by sa mali používať pri žiadostiach týkajúcich sa ryže, ktorá bola vysiata v období rokov 1992/1993 a určená na zber v roku 1993; keďže opatrenia stanovené v tomto nariadení sú v súlade so stanoviskom Riadiaceho výboru pre obilniny, PRIJALA TOTO NARIADENIE: Článok 1 Článok 5 nariadenia (EHS) č. 675/88 sa týmto nahrádza takto: "Článok 5 1. Ak sa pri kontrole zistí, že obrábaná plocha je väčšia, ako sa udáva v žiadosti, na výpočet pomoci sa použije plocha uvedená v žiadosti. 2. Ak je skutočne obrábaná plocha menšia, ako sa udáva v žiadosti, na výpočet pomoci sa použije skutočne obrábaná plocha. Okrem prípadov force majeure sa skutočne obrábaná plocha zmenší takto: - o dvojnásobný rozdiel plôch, ak je tento rozdiel väčší ako 2 % alebo 2 ha, nie však viac ako 10 % obrábanej plochy, - o 30 %, ak je zistený rozdiel viac ako 10 %, nie však viac ako 20 % obrábanej plochy. Ak je rozdiel vyše 20 % obrábanej plochy alebo sa zistí, že boli zámerne predložené klamlivé údaje, alebo že prišlo k hrubej nedbalosti, neposkytne sa nijaká pomoc. Tento odsek platí bez zreteľa na ďalšie sankcie, ktoré vyplývajú z vnútroštátnych predpisov." Článok 2 Toto nariadenie nadobudne účinnosť v deň svojho uverejnenia v Úradnom vestníku Európskych spoločenstiev. Bude sa uplatňovať od 30. júla 1993. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 4. novembra 1993 Za Komisiu René Steichen člen Komisie [1] Ú. v. ES L 166, 25.6.1976, s. 1. [2] Ú. v. ES L 154, 25.6.1993, s. 5. [3] Ú. v. ES L 70, 16.3.1988, s. 12. --------------------------------------------------
Úradný vestník L 159 , 01/07/1993 S. 0103 - 0103

Fínske špeciálne vydanie: Kapitola 3 Zväzok 50 S. 0144

Švédske špeciálne vydanie: Kapitola 3 Zväzok 50 S. 0144



Nariadenie komisie (EHS) č. 1718/93 z 30. júna 1993 o operatívnej udalosti pre poľnohospodárske výmenné kurzy používané v sektore osiva KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č.3813/92 z 28. decembra 1992 o účtovnej jednotke a výmenných kurzoch, ktoré sa majú uplatňovať pre účely Spoločnej poľnohospodárskej politiky [1] a najmä na jeho článok 6(2), keďže pomoc zavedená článkom 3 nariadenia Rady (EHS) č. 2358/71 z 26. októbra 1971 o spoločnej organizácii trhu s osivom [2], naposledy zmeneného a doplneného nariadením (EHS) č. 3695/92 [3], môže byť poskytnutá na produkty uvedené v prílohe k tomuto nariadeniu; keďže nariadenie Komisie (EHS) č. 1546/75 z 18. júna 1975 definuje udalosť, pri ktorej je v súvislosti s osivom splatná pomoc [4], naposledy zmenené a doplnené nariadením (EHS) č. 2811/86 [5], definuje operatívnu udalosť pre poľnohospodársky výmenný kurz na základe právnych kritérií a ustanovení, ktoré boli zásadne zmenené novými agromenovými úpravami zavedenými nariadením (EHS) č. 3813/92; keďže v súlade s novými ustanoveniami, k udalosti, prostredníctvom ktorej sa dosiahne hospodársky cieľ, dochádza v čase zberu a preto môže byť za ňu považovaný 1. august každého hospodárskeho roka; keďže preto je tento dátum dátumom operatívnej udalosti pre poľnohospodársky výmenný kurz uplatniteľný na pomoc producentom osiva; keďže opatrenia stanovené v tomto nariadení sú v súlade so stanoviskom Riadiaceho výboru pre obilniny; PRIJALA TOTO NARIADENIE: Článok 1 Kurz, ktorý sa má uplatniť na účely pomoci v zmysle článku 3 nariadenia (EHS) č. 2358/71 bude poľnohospodársky výmenný kurz účinný k 1. augustu hospodárskeho roka, v ktorom je pomoc splatná. Článok 2 Nariadenie (EHS) č. 1546/75 sa týmto zrušuje. Článok 3 Toto nariadenie nadobúda účinnosť 1. júla 1993. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 30. júna 1993 Za Komisiu René Steichen člen Komisie [1] Ú. v. ES L 387, 31.12.1992, s. 1. [2] Ú. v. ES L 246, 5.11.1971, s. 1. [3] Ú. v. ES L 374, 22.12.1992, s. 40. [4] Ú. v. ES L 157, 19.6.1975, s. 14. [5] Ú. v. ES L 260, 12.9.1986, s. 8. --------------------------------------------------
Úradný vestník L 190 , 30/07/1993 S. 0009 - 0009

Fínske špeciálne vydanie: Kapitola 3 Zväzok 51 S. 0086

Švédske špeciálne vydanie: Kapitola 3 Zväzok 51 S. 0086



Nariadenie Komisie (EHS) č. 2090/93 z 27. júla 1993, ktorým sa mení a dopĺňa nariadenie (EHS) č. 563/82 ustanovujúce podrobné pravidlá na uplatňovanie nariadenia (EHS) č. 1208/81 zavádzajúceho trhové ceny dospelého hovädzieho dobytka na základe stupnice spoločenstva pre klasifikáciu jatočne opracovaných trupov KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 805/68 z 27. júna 1968 o spoločnej organizácii trhu s hovädzím a teľacím mäsom [1], naposledy zmenené a doplnené nariadením (EHS) č. 125/93 [2], so zreteľom na nariadenie Rady (EHS) č. 1208/81 z 28. apríla 1981 určujúceho stupnicu spoločenstva pre klasifikáciu jatočne opracovaných trupov dospelého hovädzieho dobytka [3], naposledy zmenené a doplnené nariadením (EHS) č. 1026/91 [4], najmä na jeho článok 2 (2), keďže článok 1 (3) nariadenia Komisie (EHS) č. 563/82 [5], naposledy zmeneného a doplneného nariadením (EHS) č. 3402/85 [6], ustanovuje korekčné faktory uplatniteľné na hmotnosť jatočných trupov, keď sa úprava jatočného trupu odlišuje od referenčnej úpravy; keďže pre určité stupne hrúbky povrchového loja by sa mali upraviť korekčné faktory vzťahujúce sa na odstránenie povrchového loja, aby sa dosiahlo ich zosúladenie s praxou; keďže aj metódy výpočtu týchto korekčných faktorov by sa mali bližšie určiť podľa toho, či sú vo všetkých členských štátoch zhodné, alebo či sa odlišujú podľa bitúnkov; keďže opatrenia ustanovené v tomto nariadení sú v súlade so stanoviskom Riadiaceho výboru pre hovädzie a teľacie mäso, PRIJALA TOTO NARIADENIE: Článok 1 Nariadenie (EHS) č. 563/92 sa týmto mení a dopĺňa takto: 1. Do článku 1 sa vkladá tento odsek: "4. Ak úpravy uvedené v predchádzajúcom odseku sú rovnaké v rámci celého územia členského štátu, vypočítajú sa na národnom základe; ak sa úpravy odlišujú podľa jednotlivých bitúnkov, vypočítajú sa jednotlivo." 2. V prílohe sa korekčné faktory, ustanovené na odstránenie povrchového loja v triedach pretučnenosti 3 a 4, nahrádzajú percentuálnymi zvýšeniami +2 a +3. Článok 2 Toto nariadenie nadobúda účinnosť na siedmy deň po jeho uverejnení v Úradnom vestníku Európskych spoločenstiev. Bude sa uplatňovať od 1. septembra 1993. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 27. júla 1993 Za Komisiu René Steichen člen Komisie [1] Ú. v. ES L 148, 28.6.1968, s. 24. [2] Ú. v. ES L 18, 27.1.1993, s. 1. [3] Ú. v. ES L 123, 7.5.1981, s. 3. [4] Ú. v. ES L 106, 26.4.1991, s. 2. [5] Ú. v. ES L 67, 11.3.1982, s. 23. [6] Ú. v. ES L 322, 3.12.1985, s. 14. --------------------------------------------------
Úradný vestník L 319 , 21/12/1993 S. 0022 - 0022



Nariadenie Komisie (ES) č. 3499/93 z 20. decembra 1993, ktorým sa mení a dopĺňa nariadenie (EHS) č. 2837/93 stanovujúce podrobné pravidlá pre uplatňovanie nariadenia Rady (EHS) č. 2019/93 so zreteľom na udržiavanie olivových hájov v tradičných oblastiach pestovania olív KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 2019/93 z 19. júla 1993, ktorým sa zavádzajú zvláštne opatrenia pre menšie ostrovy v Egejskom mori, týkajúce sa niektorých poľnohospodárskych produktov [1], a najmä na jeho článok 11 ods. 2, keďže nariadenie Komisie (EHS) č. 2837/93 [2] stanovuje podrobné pravidlá na uplatňovanie schémy podpory na udržiavanie olivových hájov na menších ostrovoch v Egejskom mori a stanovuje opatrenia na monitorovanie a sankcie; keďže kontroly stanovené na zabezpečenie plnenia nevyhnutých podmienok na udelenie podpory sa pre rok 1993 musia uskutočniť v obmedzenom časovom období a v každom prípade do 31. decembra 1993; keďže z dôvodu geografického rozptýlenia ostrovov v Egejskom mori a problémov spojených so zavádzaním nového režimu podpory je potrebné predĺžiť obdobie pre poslednú platbu v období, počas ktorého musia byť všetky požadované kontroly vykonané; keďže opatrenia stanovené v tomto nariadení sú v súlade so stanoviskom Riadiaceho výboru pre oleje a tuky, PRIJALA TOTO NARIADENIE: Článok 1 Nariadenie Komisie (EHS) č. 2837/93 sa mení a dopĺňa takto: 1. "31. decembra 1993" sa v druhom pododseku článku 2 ods. 1 nahrádza za "31. januára 1994"; 2. "28. februára 1994" sa v poslednom pododseku článku 5 nahrádza za "31. marca 1994". Článok 2 Toto nariadenie nadobúda účinnosť tretí deň po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 20. marca 1993 Za Komisiu René Steichen člen Komisie [1] Ú. v. ES L 184, 27.7.1993, s. 1. [2] Ú. v. ES L 260, 19.10.1993, s. 5. --------------------------------------------------
Úradný vestník L 077 , 31/03/1993 S. 0014 - 0014

Fínske špeciálne vydanie: Kapitola 3 Zväzok 48 S. 0270

Švédske špeciálne vydanie: Kapitola 3 Zväzok 48 S. 0270



Nariadenie Rady (EHS) č. 746/93 zo 17. mája 1993 o poskytnutí podpory na povzbudenie zakladania a uľahčenia činnosti organizácií výrobcov podľa nariadení (EHS) č. 1035/72 a (EHS) č. 1360/78 v Portugalsku RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva a najmä na jej články 42 a 43, so zreteľom na návrh Komisie, so zreteľom na stanovisko Európskeho parlamentu [1], keďže vybudovanie jednotného trhu si vyžaduje odstránenie všetkých prekážok obchodu nielen medzi členskými štátmi spoločenstva v zložení k 31. decembru 1985, ale v čo najväčšej možnej miere tiež medzi týmito členskými štátmi a Španielskom a Portugalskom; keďže toto následne vyžaduje predchádzajúce zrušenie veľkého počtu mechanizmov ochraňujúcich na dočasnom základe španielsky a portugalský trh; keďže so zreteľom na danú situáciu je vhodné, najmä z dôvodu oneskorenia zisteného v Portugalsku pri zakladaní organizácií výrobcov, posilniť opatrenia na podporu ich zriaďovania a na uľahčenie ich činnosti, ako stanovuje nariadenie Rady (EHS) č. 1035/72 z 18. mája 1972 o spoločnej organizácii trhu s ovocím a zeleninou [2] a nariadenie Rady (EHS) č. 1360/78 z 19. júna 1978 o skupinách výrobcov a ich združeniach [3]; keďže také posilnenie opatrení pravdepodobne na jednej strane uľahčí úsilie zorganizovať portugalské poľnohospodárstvo tak, aby stačilo čeliť zvýšenej konkurencii z iných členských štátov a na druhej strane uľahčí vykonávanie povinností pridelených Spoločnou poľnohospodárskou politikou organizáciám výrobcov v Portugalsku, PRIJALA TOTO NARIADENIE: Článok 1 Podpora určená na povzbudenie zakladania a uľahčenia činnosti organizácií výrobcov podľa článku 13 nariadenia (EHS) č. 1035/72 a o skupinách výrobcov a ich združeniach podľa nariadenia (EHS) č. 1360/78 sa Portugalsku poskytne v súlade s nasledujúcimi osobitnými ustanoveniami: a) percentá stanovené v článku 14 ods. 1 v prvej zarážke nariadenia (EHS) č. 1035/72 a v článku 10 a) ods. 2 v prvej zarážke nariadenia (EHS) č. 1360/78 sa zvýšia na: 10, 10, 8, 6 a 4 %; b) percentá stanovené v článku 10 ods. 3 písm. a) nariadenia (EHS) č. 1360/78 sa zvýšia na 100, 80 a 40 %; c) celková čiastka stanovená v článku 10 ods. 3 písm. b) nariadenia (EHS) č. 1360/78 sa zvýši na 120000 ECU. Článok 2 Toto nariadenie nadobúda účinnosť v deň nasledujúci po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 17. marca 1993 Za Radu predseda B. Westh [1] Ú. v. ES C 21, 25.1.1993. [2] Ú. v. ES L 118, 20.5.1972, s. 1. Nariadenie naposledy zmenené a doplnené nariadením (EHS) č. 1754/92 (Ú. v. ES L 180, 1.7.1992, s. 3). [3] Ú. v. ES L 166, 23.6.1978, s. 1. Nariadenie naposledy zmenené a doplnené nariadením (EHS) č. 3763/91 (Ú. v. ES L 356, 24.12.1991, s. 1). --------------------------------------------------